בצפר (סדרת טלוויזיה, 2019)

**בֶּצֶפֶר** היא סדרת טלוויזיה מוקומנטרית ישראלית לנוער שנוצרה ובוימה על ידי אילן רוזנפלד. הסדרה משודרת ב-TeenNick מ־24 בנובמבר 2019 ומבוססת על הסדרה "בצפר" ששודרה בשנת 2005 בערוץ ניקלודיאון. הסדרה מציגה מערכונים קצרים המתרחשים בבית ספר, ובמרכזם תלמידים בבית הספר הפיקטיבי "אלון". הסדרה משודרת במקביל גם ב"הוט קומדי סנטרל" בשעות הערב.

## עלילה
הסדרה מציגה את השנה בה מודיע מנהל בית הספר יוחנן לפיד (ישראל אהרוני) שהוא פורש מתפקידו. בכך נפתחת מלחמת ירושה בחדר המורים. הסדרה עוקבת אחרי כמה דמויות של תלמידים ונושאי תפקידים שונים בבית הספר ומציגה את דרך ההתמודדות והחשיבה שלהם בנושאים שונים כגון: חרם, חינוך מיני, יום הורים, אוכל, המסע לפולין, יום האם, מלחמה, חמסין ועוד, כאשר כל פרק בסדרה מתעסק בנושא אחר. ניתן לראות כי העלילה בתוכנית שונה מעלילת התוכנית הקודמת ותעסוק בעיקר בנושאים אקטואליים.

## סקירת הסדרה

## דמויות
### התלמידים
* **שחר קפלן** (עומר חזן) – תלמיד בבית הספר. בעל הפרעת קשב וריכוז לוקח כדורי ריטלין. היה בן הזוג של דנה עד שדנה נפרדה ממנו.
***דנה אבקסיס** (קים אור אזולאי) – תלמידה בבית הספר. כוכבת רשת באינסטגרם. הייתה בת הזוג של שחר עד שנפרדה ממנו. חברה של מיקי וליאם. אחותה החורגת של אביטל. המקבילה של לירון מגרסתה המקורית של הסדרה.
***מיקי בניהו** (רועי רביב) – תלמיד בבית הספר. הומו מחוץ לארון. הוריו גרושים. חבר של דנה וליאם. חנון. המקביל של מנשה (אבי יפה) מגרסתה המקורית של הסדרה.
* **ציון קאטמה** (יונתן רוזובסקי) – תלמיד בבית הספר ממוצא אתיופי.
* **מיילי** (מתן לקס) – תלמיד בבית הספר. בריון. המקביל של זוהר בשן (נדב אבקסיס) מגרסתה המקורית של הסדרה.
* **ליאם ** (עדי חבשוש) – תלמידה בבית הספר. לא חכמה במיוחד. אוהבת מותגים וקניות באינטרנט. חברה של מיקי ודנה. מאוהבת בציון.
* **אביטל פלוטניק** (יעל טל) – תלמידה בבית הספר. שתקנית ולא אוהבת תשומת לב. אחותה החורגת של דנה.
* **רז** (עומר עציון) – תלמיד/ה בבית הספר. מגדיר/ה את עצמו/ה כבן ובת (ביג'נדר).

### דמויות מקבילות

### צוות בית הספר
* **יוחנן לפיד** (ישראל אהרוני) – מנהל בית הספר "אלון". עובד 40 שנה כאיש חינוך, ומתוכן כ-30 שנה כמנהל בית הספר. בסוף העונה הוא מגלה שיש לו עוד שנתיים לנהל. משתמש לעיתים בבובת קרטון בדמותו מבלי שאף אחד שם לב. אינו זוכר את שמות מוריו.
* **ראובת בן חמו** (נדב אסולין) – המורה לתנ"ך בבית הספר. יריבתה של יהלומה. עובדת בבית הספר כ-15 שנה.
* **יהלומה בורנשטיין-סמוכה** (גיתית פישר) – מורה ורכזת מגמת אומנויות בבית הספר. טוענת שהיא גילתה המון זמרים. גרושה פעמיים. יריבתה של ראובת.
* **סמדר** (עדי חבשוש) – המורה לספורט בבית הספר. ילדותית ומעריצה את דנה.
* **גלית צור** (יובל סגל) – מחנכת בבית הספר ומורה למתמטיקה. עולה מליטא הנולדה בשם וולגה קאמין. לא אוהבת את עצמה. התגרשה מבעלה לאחר 10 שנות נישואים בגלל שהתאהב באחת מחברותיה והתחתן איתה.
* **קמילה** (גיתית פישר) – המורה למדעים בבית הספר. התאהבה באחד התלמידים הכי גרועים שהיו לה מבלגיה והתחתנה איתו.
* **קרן** (עומר עציון) – יועצת בית הספר שלא מתייחסים אליה. התחתנה עם מי שהציק לה בתיכון.
* **אביגיל** (יעל טל) – מזכירת בית הספר. מעריצה את יוחנן, אוהבת את התלמידים מאוד. נבחרה להיות המורה לחינוך מיני. מגדלת בביתה שלושה חתולים שאותן היא מחשיבה לילדיה.
* **גדעון** (עומר עציון) – המורה לספרות וליוגה בבית הספר וחסר סבלנות.
* **אביבה** (נדב אסולין) – הטבחית בקפטריית בית הספר. אימהּ מעריצה את לי בירן, ובסוף העונה מתה לאחר שהיא שמעה את לי בירן משוחח איתה לאחר שבא לבקר בקפיטריה.
* **אריה** (יובל סגל) – אב הבית של בית הספר. כוורן בעברו. בן למשפחת מוכרי אבטיחים. עובד 61 שנים בבית הספר.
* **ארקדי** (נדב אסולין) – המורה לאנגלית בבית הספר. מלמד את הילדים אנגלית שגויה.
* **נעמה** (עדי חבשוש) – המורה לערבית בבית הספר במשך חמש שנים. דתייה.

### דמויות מקבילות

## הפקה
ב־14 ביולי 2019 פורסם שהתוכנית "בצפר" תחודש. השחקנים בסדרה שונים משחקני הסדרה המקורית, מלבד נדב אסולין, השחקן היחיד ששיחק גם בסדרה המקורית.

ב־30 ביולי 2019 התחילו צילומי הסדרה.

## פרקים

## ראו גם
* בצפר (סדרת טלוויזיה, 2005)

## קישורים חיצוניים
* בצפר, בפרויקט "אישים"

## הערות שוליים

קטגוריה:סדרות טלוויזיה ישראליות
קטגוריה:סדרות טלוויזיה ישראליות שעלו לשידור בשנת 2019
קטגוריה:קומדיות נעורים ישראליות
קטגוריה:סדרות קומיות ישראליות לילדים
קטגוריה:TeenNick: תוכניות וסדרות
קטגוריה:סדרות נעורים ישראליות